Харолд 220404

**Өміріңізді басқаруға тырысуды тоқтатыңыз**

**екіншісі**

***"Жаратушы Тәңір Ием, құдіретіңді ойлаймын,***

***Тек Сенің әділдігіңді жұртқа жариялаймын"***

***(Забур 70:16)***

 Досым, сіз Құдайды өз басыңызда, тек ұнамды қасиеттерді таңдап алып, ал ұнамайтын қасиеттерді менсінбей жасап алдыңыз ба? Олай болса, Құдай халқының алтын бұзауға табынып жатқанын білгенде, Оның қаһарын түсіргендер сияқты, сіз де өз құдайыңызды жаратып алғаныңыз үшін кінәлі емессіз бе?

 Неге біз кейде Киелі кітапта Құдайдың билігі туралы айтылған сөздерді қабылдауға қорқамыз? Сіз, Құдай Өз еркін сізге ұнатпайтындай етіп орындайды деп қорқасыз ба? Бірақ сұрақ; бұл билік кімнің қолында екендігінде. Сіз мойындасаңыз да, мойындамасаңыз да, сіз шынымен басқара алатын факторлар өте аз. Әлбетте, сіз өз денсаулығыңызды басқара алмайсыз. Жүрек талмасы, инсульт, көлік апаты, тіпті тайғақ тротуарда құлап қалу сіздің болашағыңызды түбегейлі өзгертуі мүмкін. Ауа-райы жағдайы, экономика, үкіметтің өзгеруі - сіз басқара алмайтын факторлар болып табылады.

 Құдайдың еркі - дұрыс, бұл жай ғана Ол солай болғанын қалағандықтан емес; керісініше, бұл дұрыс болғандықтан Ол солай болғанын қалайды. Пауыл: "Құдай ниет еткендерінің бәрін өз еркіне сай орындайды." дейді. Сонымен қатар, Құдайдың еркі Оның сүйіспеншілікке толы табиғатынан туындайды.

 Көздеріңіздің ашық болғанын қалайсыз ба? Киелі кітапта "Уа, Әлемнің Әміршісі" деген сөз тіркесті іздеп көріңіз және оның жүздеген рет кездесетініне назар аударыңызшы. Иса айтқандай: “Сонда ақиқатты біле түсесіңдер, ал ақиқат сендерді азаттыққа жеткізеді. ” (Жохан 8:32).